Q : Nostalġija ? Kriżi t' identita' ? Jew sempliċiment m' għandix x' nagħmel . . . ? A : Mod ħelu kif niftakar li jien Malti ġo pajjiż mingħajr pastizzi u Kinnie . Sandro jieħu pjaċir isajjar , jitħanżer , jixrob u jċekċek fuq strumenti strambi varji . . . meta ma jkunx qed idoqq il- kitarra . F' ħajj ' oħra xtaq ikun sajjied . Filli tkun qed iddoqq ġo xi bar skwallidu miżgħud b' uċuh lewn in- nikotina fejn l- apatija u l- inertia jkunu laħqu metastażi u jeħlu miegħek daqs lega għaraq fl- eqqel ta' Settembru u inti biex ma titgħallaqx bil- kordi tal- kitarra tipprova tikkonvinċi lilek innifsek li dan huwa scenario adattat għall- mużika li qed tagħmel . Kwadru ta' Hopper bi script ta' Bukowski . U toħroġ minn hemm bi ħmistax il- euro u l- metro jkun spiċċa u tonfoqhom taxi . Filli ssib ruħek ġo xi kamra ta' hotel tleqq , fis- seba' w għoxrin sular , fejn kważi kważi tistħi tuża l- kamra tal- banju , u l- irtubija tas- sodda tgħannqek u tiżgħel bik bi tjubija maternali . Dan kollu biex iddoqq xi nofs siegħa quddiem folla ġlekkijiet , Dom Perignon , foie gras u Chanel , u taqla' biżżejjed flus biex tħallas il- kera , il- kont tad- dawl , dak tat- telephone , u jifdallek biżżejjed għal flixkun Laphroaig u darbtejn sushi . Filli ssib ruħek ġo xi sala ċkejkna mimlija pariġini kolti eruditi fejn l- apprezzament iktar jidher fuq it- tikmix madwar ix- xuftejn milli fiċ- ċapċip . Fejn tħossok rispettat , ismhek fuq xi poster , u tmur lura d- dar b' sodisfazzjon li għalkemm efemeru , jgħinek torqod tajjeb mingħajr ma jkollok bżonn tikteb xi blog bħal dak preċedenti . U tinsa kemm tkun tħallast għax mhux importanti . . Għalija dawn il- kuntrasti huma l- isbaħ ħaġa li hemm fil- ħajja ta' mużiċist , u ma nara l- ebda ġerarkija f' dawn is- sitwazzjonijiet . Kull waħda hija neċessarja għalija . Skiżofrenija li tgħinek iżżomm saqajk ma' l- art u drabi oħra tgħollik mas- sema . L- għażla mużikali għall- llejla , Courage ta' Milton Nascimento mill- 1968 , li skond id- mimli Scott Walkerisms . ( Dan l- aħħar ħsibt li qatt ma smajt ħaġa ħażina minn dak li sar bejn l- 1965 u l- 1969 , f' kull stil )